- 7.4. Ja normatīvo aktu izmaiņu rezultātā kāds no Līguma nosacījumiem zaudē spēku, tas neietekmē pārējo Līguma nosacījumu spēkā esamību, ciktāl to neatceļ spēku zaudējušie Līguma punkti vai daļas. Puses vienojas, ka nepieciešamības gadījumā spēku zaudējušo attiecīgo Līguma noteikumu aizstās ar tādu noteikumu, kas atbilst normatīvo aktu prasībām.
- 7.5. Pusēm ir tiesības jebkurā laikā vienpusēji lauzt Līgumu, pirms tam vienu mēnesi iepriekš rakstiski par to brīdinot otru Pusi, ja tā nepilda no Līguma izrietošās saistības un nav pārtraukusi/turpina savu darbību/bezdarbību arī pēc Līgumā noteiktajā paziņojuma nodošanas kārtībā rakstveida pretenzijas par pienākumu pienācīgu un/vai savlaicīgu nepildīšanu iesniegšanas.
- 7.6. Pašvaldība var vienpusēji nekavējoties izbeigt Līgumu, iepriekš par to nosūtot rakstisku brīdinājumu Pilnvarotai personai, ja:
- 7.6.1. konstatēti fakti liecinoši, ka Pilnvarotā persona izlieto no licenču pārdošanas iegūtos naudas līdzekļus vai Pašvaldības piešķirto finansējumu Līgumā neparedzētiem mērķiem;
- 7.6.2. Līgumā noteiktajā kārtībā veiktā Pilnvarotās personas darbības novērtējuma rezultātā Pašvaldība atzinusi, ka Pilnvarotā persona nenodrošina kvalitatīvu un efektīvu Uzdevuma izpildi, tostarp Līguma 2.4.punktā norādīto iemeslu dēļ;
- 7.6.3. pastāv citi svarīgi iemesli nepieļaujoši ar Līgumu nodibināto tiesisko attiecību turpināšanu, tai skaitā, ja vairs nepastāv apstākļi, kas bija pamats tā noslēgšanai, vai nosacījumi privātpersonas pilnvarošanai saskaņā ar Valsts pārvaldes iekārtas likuma noteikumiem.
- 7.7. Līguma darbības termiņa izbeigšanās vai laušanas gadījumā Puses veic savstarpējo norēķinu un nodrošina šajā pilnvarojuma līgumā paredzētā valsts pārvaldes uzdevuma izpildes nepārtrauktību.
- 8. Citi noteikumi
- 8.1. Pušu reorganizācijas, kā arī adrešu, nosaukuma, bankas vai citu rekvizītu nomaiņas gadījumā Puses viena otru rakstiski brīdina par notikušajām izmaiņām ne vēlāk kā piecu darbdienu laikā pēc šāda notikuma iestāšanās dienas.
- 8.2. Visiem paziņojumiem, ko Puses sūta viena otrai saskaņā ar Līgumu un kuriem ir jābūt rakstiskiem, ja tā noteikumos nav noteikts savādāk, ir jābūt nodotiem personīgi vai nosūtītiem ierakstītā vēstulē. Paziņojums tiek uzskatīts par iesniegtu dienā, kad tas nodots personīgi un adresāts parakstījies par korespondences saņemšanu, vai tas nosūtīts ar ierakstītu vēstuli, kas uzskatāma par saņemtu septītajā dienā pēc tam, kad tā nosūtīta adresātam uz Līgumā minēto Puses adresi vai citu adresi, ko viena Puse ir rakstiski paziņojusi otrai Pusei, vai ātrāk, ja ir saņemts attiecīgs pasta iestādes paziņojums par korespondences izsniegšanu adresātam.
- 8.3. V isus strīdus, kas starp Pusēm rodas šī Līguma izpildes laikā un ir no tā noteikumiem izrietoši, Puses apņemas risināt pārrunu ceļā. Abu Pušu pienākums ir atrast visus iespējamos veidus, lai risinātu radušās domstarpības ārpustiesas kārtībā, Pusēm vienojoties. Puses var parakstīt vienošanās protokolu, nosakot strīda izšķiršanas kārtību. Ja savstarpēja vienošanās netiek panākta, tad strīds risināms Latvijas Republikas normatīvajos aktos noteiktā kārtībā.
- 8.4. Papildus Līguma noteikumos paredzētajam, Puses apņemas sagatavot un parakstīt arī citus nepieciešamos dokumentus, kā arī veikt visas darbības, kas ir pamatotas un nepieciešamas, lai veicinātu Līguma pienācīgu izpildi un tā mērķu sasniegšanu.
- 8.5. No Līguma izrietošās Pušu attiecības un jautājumus, kas nav atrunāti Līguma noteikumos, Puses tulko un risina saskaņā ar Latvijas Republikā spēkā esošo tiesību aktu normām.